รบกวนสอบถามคุณค่ะ พอดีแม่เป็นผื่นแดงๆใต้ผิวหนังบริเวณแขนและขาโดยไม่ทราบสาเหตุ เป็นๆหายๆไม่หายขาด เจาะเลือดก็ไม่ทราบว่าเป็นอะไร คุณมีคำแนะนำอย่างไรบ้างคะ
สวัสดีค่ะ อาการมีผื่นแดงใต้ผิวหนังที่แขนและขาไม่คันนั้น อาจจะเกิดจาก ผื่นจากภูมิแพ้ผิวหนัง ผื่นแพ้อักเสบจากการสัมผัสสารที่แพ้เช่นผลิตภัณฑ์ สบู่ โลชั่นที่ใช้บริเวณผิว หรือเป็นผื่นแดงจากการเกาแรงๆทำให้เส้นเลือดฝอยแตกเกิดง่ายในผู้สูงอายุ การมีเกล็ดเลือดต่ำ มักมาด้วยจุดเลือดออกใต้ผิวหนัง เป็นต้นโดยหากเจาะเลือดเบื้องต้นว่าไม่ได้เป็นโรคอันตรายก็น่าจะสบายใจได้ระดับหนึ่ง เบื้องต้นดูแลผิวหนังให้ดี ควรทาครีมบำรุงให้ความชุ่มชื้นบ่อยๆเพื่อลดปัญหาผิวแห้งและผิวบาง ระวังการกระทบกระแทก ไม่ไปแกะเกาบริเวณที่เป็นควรกลับไปพบแพทย์หากผื่นดังกล่าวเริ่มมีอาการเจ็บ คัน มีสารคัดหลั่งไหลออกมา หรือลุกลามเป็นมากขึ้น